אקטימל

אקטימֶל הוא משקה יוגורט פרוביוטי, המיוצר על ידי החברה הצרפתית דנונה, ונמכר בבקבוקים של 100 מ"ל הנמצאים במארז של בקבוקים אחדים (בין 4 ל-14). לטענת החברה, היתרון העיקרי של המוצר הוא חיזוק ההגנות הטבעיות של הגוף באמצעות שימוש בתרבית חיידקים שרשום עליה פטנט, הנקראת Lacticaseibacillus casei. מקור השם אקטימל הוא מהביטוי הפלמי "actieve milk" שמשמעותו חלב פעיל. לאחר תחילת הפצתו של המוצר חברות אחרות החלו אף הן לייצר מוצרים המבוססים על חיידקי L. casei, מה שגרם לתחילתה של מלחמה פרסומית על התכונות והיתרונות של החיידקים השונים. יוגורטים מבוססי L.casei מהווים חלק מרכזי לאנשים הנמצאים במשטר דיאטה. בשנת 2007 החל ייצורו של אקטימל בארצות הברית תחת השם DanActive במספר טעמים, כגון וניל ותות. כל בקבוק אקטימל (100 מ"ל) מכיל יותר מ-10 מיליארד חיידקים חיים מסוג Lacticaseibacillus casei נוסף על חיידקי היוגורט הרגילים, חיידקים טובים שמסייעים לחיזוק ההגנה הטבעית. האקטימל נוצר מחלב שעבר תסיסה על ידי שני חיידקי יוגורט מסורתיים (לקטובצילוס בולגריקוס וסטרפטוקוקוס תרמופילוס) ובנוסף מכיל את החיידק הפרוביוטי L.casei. שתורם לחיזוק ההגנה הטבעית ומסייע למערכת החיסון. צריכה יומית של אקטימל עשויה להוביל להפחתה משמעותית בתופעות כמו שלשולים ודלקות, בעיקר אצל ילדים, ותורמת להפחתה במחלות, בדגש על זיהומים במערכת העיכול. מאמר שפורסם ב־2021 מצא יתרונות רבים של החיידק Lacticaseibacillus casei: השפעה אנטי-היפרטנסיבית (הורדת לחץ דם). השפעה אנטי-היפרגליקמית (הורדת רמות סוכר בדם). שיפור פרופיל השומנים בדם.[1] במחקר שפורסם ב־2007 ע״י חוקרים מבית החולים האמרסמית' בלונדון נבדקו 135 מבוגרים, שהסכימו לשתות אקטימל או מילקשייק הדומה בטעמו ובמרקמו לאקטימל פעמיים ביממה במהלך הטיפול האנטיביוטי ולמשך שבוע אחר כך, ליעילות האקטימל למערכת העיכול. מהמחקר עלה כי רק 12% מקרב אלה ששתו אקטימל לקו בשילשולים, לעומת 34% מאלה ששתו מילקשייק דמוי אקטימל ללא חיידקים ידידותיים. לחוקרים עדיין לא ברור כיצד בדיוק פועל היוגורט במניעת תופעות הלוואי החמורות מהחיידק קלוסטרידיום, אך הם משערים כי אחד הזנים של החיידקים הידידותיים שבמשקה מעכב את החיידק האלים במעיים. בשנת 2012 נדונה בבית המשפט המחוזי בתל אביב תובענה ייצוגית נגד החברות שטראוס ותנובה המתייחסת לאמינותם של מוצרים כמו אקטימל ויופלה המועשרים בחיידקים פרוביוטיים. בית המשפט פסק בעזרת המומחה מטעמו, פרופ' יהודה שינפלד, כי "אין בהיגדים (המופיעים על המוצרים) משום הטעיית הציבור", וכי ההיגדים על גבי המוצרים מבוססים היטב על מחקרים מדעיים, אך קבע, בהתאם לפשרה בין הצדדים, שעל גבי כל מוצר ייאמר בצורה בולטת כי הוא איננו תרופה או תחליף לחיסון, וכי הוא לא נועד לטפל, לרפא או למנוע מחלות. אקטימל בטעם תות בננה 1.5% שומן אקטימל בטעם תות 1.5% שומן אקטימל במתיקות מעודנת 1.6% שומן אקטימל בטעם אננס בתוספת ויטמין C אקטימל בטעם פטל בתוספת ויטמין C אקטימל בטעם ענבים 1.4% שומן. אתר האינטרנט הרשמי של אקטימל (באנגלית) אקטימל, ברשת החברתית אקס (טוויטר) אקטימל, ברשת החברתית אינסטגרם האתר הרשמי של שטראוס תמרה טראובמן, אקטימל שמקטימל, באתר הארץ, 1 במאי 2008 איתי גל, מחקר: יוגורט פרו-ביוטי מונע תופעות לוואי מאנטיביוטיקה, באתר ynet, 2 ביולי 2007 החיידק הזה יסייע לחיזוק ההגנה הטבעית, באתר וואלה, 8 בספטמבר 2020 תמרה טראובמן, אקטימל שמקטימל, באתר הארץ, 30 באפריל 2008 מה משמעות השם אקטימל?, באתר שטראוס גרופ DanActive - אקטימל בארצות הברית החיידק הזה יסייע לחיזוק ההגנה הטבעית, באתר וואלה, 8 בספטמבר 2020 האתר הרשמי של דנונה, באתר danone.strauss-group.com האתר הרשמי של דנונה Tatiana Colombo Pimentel, Larissa Ramalho Brandão, Matthaws Pereira de Oliveira, Whyara Karoline Almeida da Costa, Marciane Magnani, Health benefits and technological effects of Lacticaseibacillus casei-01: An overview of the scientific literature, Trends in Food Science & Technology, August 2021 איתי גל, מחקר: יוגורט פרו-ביוטי מונע תופעות לוואי מאנטיביוטיקה, באתר ynet, 2 ביולי 2007 אפרת אהרוני, ‏פשרה בייצוגית: שטראוס ותנובה יפצו את הצרכנים ב-6 מיליון שקל, באתר גלובס, 9 במרץ 2010 פשרה בתובענה ייצוגית נגד שטראוס - פסק הדין באתר של פרידמן ושות'